Mushk kenguru kalamushi
Mushk (muskus) kenguru kalamushi- sutemizuvchilar ning xaltalilar turiga mansub. Xaltalilarning kichkinagina bolasi tugʻilishi bilanoq onasining moʻynalari orasidan himoyalovchi xalta tomonga oʻrmalashga majbur boʻladi. Ichkariga kirib, u sut bezi soʻrgʻichini topadi-da, darrov sut soʻra boshlaydi. Kichkintoyning ogʻzida soʻrgʻich kattalashadi va bola ozuqa manbayiga – onaning sut bezlariga yaxshilab mahkamlanib qoladi. Xalta ajoyib boshpana boʻlib, unda bolakay tashqi dunyo bilan mustaqil uchrashishga tayyor boʻlgunga qadar oʻsib ulgʻayadi. Mazkur turning oʻlchami:tanasi 23-34 sm; dumi 13-17 sm. Areali: Shimoli-sharqiy Avstraliya. llmiy nomlanishi: Hypsiprymnodon moschatus. Ushbu kichkina kenguruning antiqaligi shundan iboratki, uning urgʻochisi doimo ikki egizak tugʻadi. Boshqa kengurulardan farq qilib, mushk kenguru toʻrtta oyoqda, bamisoli tovushqon kabi harakatlanadi. Kenguru kalamushining erkagi ham, urgʻochisi ham kuchli mushk hidi tarqatadi. Biroq hozirgacha hech kim nima uchun ular bunday qilishini bilmaydi.